Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 485/12/7702	Humenné, 3.9.2013
EEČ : 2-55-88-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:

Vzhľadom na skutočnosť, že obvinení XXXXX a XXXXX spôsobenú škodu vo výške 541,35 € poškodenej strane dňa 26.06.2012 v plnej výške vyrovnali a následne dňa 23.05.2013 zložili na účet Krajskej prokuratúry XXXXX peňažnú sumu vo výške každý po 200,- € určenú na všeobecne prospešné účely s tým, že 50% z takto poukázanej sumy, teda 200,- Eur bude poukázaných na účet Gymnázia Arm. Gen. Svobodu, Komenského 4, XXXXX a 50% z takto poukázanej sumy, teda 200,- Eur pripadne štátu na peňažnú pomoc obetiam trestnej činnosti, schvaľujem závery zmierovacieho konania konaného na Okresnom súde XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-648/HE-HE-2012.
 dňa 21.05.2013 vyhlásili, že spáchali skutok naplňujúci znaky prečinu krádeže podľa § 212 ods. 2 písm. e) Tr.zák., spočívajúci v tom, že XXXXX v dobe od 19.12.2011 do 19.06.2012 neoprávnene odoberal elektrickú energiu na odbernom mieste v Humennom na ul. Kukorelliho v obytnom bloku č. 1495/2 v byte č. 17 na 4. poschodí, tým spôsobom, že z jeho poverenia XXXXX v elektromerovom rozvádzači umiestnenom na chodbe obytného bloku z vývodu hlavného ističa odpojil vodič pre elektromer a na vývod ističa napojil nový kábel CYKY 3x4 mm3, ktorý zakúpil XXXXX a ktorý XXXXX uložil do ochrannej lišty a tento zaviedol priamo do elektroinštalácie bytu XXXXX mimo merania, čím takto dochádzalo k odberu elektrickej energie mimo merania v množstve 12 627 kWh, kde pre Východoslovenskú distribučnú a.s. takto spôsobili škodu vo výške 541,35 €.

Odôvodnenie: 

Policajt Obvodného oddelenia Policajného zboru v Humennom uznesením sp. zn. ORP-648/HE-HE-2012 zo dňa 23.07.2012 podľa § 199 odsek 1 Trestného poriadku začal trestné stíhanie vo veci prečinu krádeže podľa § 212 ods. 2 písm. e) Tr.zák. a uznesením sp. zn. ORP-648/HE-HE-2012 zo dňa 04.10.2012	podľa § 206 ods. 1 Tr.por.  vzniesol obvinenie XXXXX a XXXXX  za spáchanie vyššie opísaného prečinu, ktorého sa mali obvinení dopustiť na skutkovom základe uvedenom vo výrokovej časti tohto uznesenia.
Preskúmaním príslušného spisového materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
Mediačné konanie bolo zrealizované nepriamou formou po súhlase všetkých strán, dňa 21.05.2013 a bolo úspešné. Výsledkom bola obojstranne vyhovujúca Dohoda o náhrade škody a splnenie podmienok v zmysle postupu podľa § 220 Tr. por.               
         Strany po poučení o podstate mimosúdneho riešenia sporu, jeho podmienkach i dôsledkoch inštitútov zmieru podľa § 220 Tr. por., a podmienečného zastavenia trestného stíhania podľa § 216 Tr. por., k mediácii dali súhlas a zhodne deklarovali záujem o uzavretie zmieru podľa § 220 Tr. por.,. 
         XXXXX a XXXXX sa za prítomnosti zvolených obhajcov XXXXX a XXXXX k prečinu, ktorý sa im kladie za vinu sa v plnom rozsahu, tak ako je popísané v uznesení o vznesenia obvinenia, priznali. Deklarovali úprimnú ľútosť nad svojím konaním, s uvedením, že sú celou situáciou i doterajším prejednaním dostatočne poučení do budúcna.  
         K skutkovým okolnostiam neuviedli nič nové, s odkazom na výpoveď v prípravnom konaní pred policajným orgánom.  
         Čo sa týka vysporiadania otázky náhrady škody, tú v plnej výške 541,35 € uhradili priamo v pokladni VSE, a.s., ešte počas prípravného konania, dňa 26.06.2012.
         Sumu určenú na verejnoprospešný účel, každý vo výške 200 € riadne zložili a po poučení o možnosti poukázať 50 % na iný verejnoprospešný účel, využili túto možnosť a žiadali, aby bola poukázaná na Gymnázium Arm. G. Svobodu, Komenského č. 4 XXXXX.         
         K majetkovým pomerom ozrejmili, obv. XXXXX, že pracuje ako učiteľ na Gymnáziu Arm. G. Ludvíka Svobodu s mesačným príjmom 750,- € netto, je vlastníkom nehnuteľnosti - bytového domu v mieste trvalého bydliska v bezpodielovom vlastníctve s manželkou. Z hnuteľných vecí deklaroval vlastníctvo osobného motorového vozidla tov. z. XXXXX, rok výroby 2003. Iný príjem neuvádzal. XXXXX uviedol, že je živnostníkom od 01.05.2013, vlastníkom nehnuteľnosti - bytového domu v mieste trvalého bydliska v bezpodielovom spoluvlastníctve s manželkou, deklaroval aj vlastníctvo nehnuteľnosti  - pozemku v záhradkárskej oblasti, a z hnuteľných vecí osobné motorové vozidlo zn. Opel Meriva, rok výroby 2009  a škoda Felícia rok výroby 1996.         
         Obaja doposiaľ neboli súdne trestaní, ani priestupkovo riešení. Snažia sa viesť riadny a usporiadaný život a svoje konanie charakterizovali ako jednorázové pochybenie z ktorého súd dostatočne poučení do budúcna. Boli poučení o podmienkach a dôsledkoch inštitútu zmieru podľa § 220 Tr. por., s ktorým súhlasili a splnili podmienky na tento postup.  
         Pošk. Východoslovenská distribučná a.s., so sídlom v Košiciach prostredníctvom splnomocneného zástupcu XXXXX, deklarovala záujem o mimosúdne riešenie sporu a uzavretie zmieru podľa § 220 Tr. por.   
         K skutkovým okolnostiam neuviedli nič nové, s odkazom na výpoveď v prípravnom konaní. Zotrvali na tom, že dĺžka neoprávneného odberu elektrickej energie určená v súlade s metodikou Vyhlášky č. 154/2005 Z.z., za obdobie od 19.12.2011 do 19.06.2012. 
         Čo sa týka vzniknutej škody potvrdili, že bola zo strany obv. XXXXX priamo v pokladni VSE, a.s., dňa 26.06.2012, v plnej výške 541,35 €,  uhradená, čím sú ich nároky vo vzťahu k obom obvineným plne uspokojené.  
         Zástupca poškodenej strany bol poučený o zmieri podľa § 220 Tr. por., a k tomuto postupu dal súhlas. Vyslovil presvedčenie, že menovaní sú dostatočne poučení do budúcna.  
           Mediácia a jej výsledky viedli k uzavretiu zmieru, čo preukazuje aj uzatvorená Dohoda o náhrade škody v zmysle § 220 Tr. por. Obvinení sú prvopáchatelia, k prečinu sa opakovane priznali, prejavili úprimnú ľútosť nad svojím konaním, poškodenej strane sa ospravedlnili, škodu vysporiadal tak, ako si nárokovali a poškodená strana deklarovala súhlas k zmieru, čo umožňuje, aby bola vec riešená podľa § 220 Tr. por.  
Pri určovaní  výšky sumy určenej na všeobecne prospešné účely, bola na zreteľ braná predovšetkým skutočnosť za akých bol predmetný prečin spáchaný výšku škody a osobu a majetkové pomery obvineného Z uvedeného dôvodu bola táto suma považovaná vzhľadom na závažnosť činu a okolnosti jeho spáchania, ako aj mieru narušenia verejného záujmu za primeranú.
Obvinení a poškodená strana s týmto spôsobom vybavenia veci vyslovili jednomyseľný súhlas. 
Vzhľadom na okolnosti spáchaného prečinu, na mieru zavinenia obvineného, osobu obvinených, ich osobné a majetkové pomery som dospel k záveru, že takýto spôsob rozhodnutia možno považovať dostačujúci.
Vzhľadom na vyššie uvedené som preto rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Micák
prokurátor